Μιμή Ντενίση

Η Μιμή Ντενίση (Λαμία, 15 Μαΐου 1953) είναι Ελληνίδα ηθοποιός, θεατρική συγγραφέας, σκηνοθέτης και θεατρική επιχειρηματίας.

Βιογραφία 
Αποφοίτησε από το Λύκειο του Αμερικανικού Κολεγίου της Αγίας Παρασκευής.
Είναι Πτυχιούχος του Τμήματος Βυζαντινών και Νεοελληνικών Σπουδών της Φιλοσοφικής Σχολής του Εθνικού και Καποδιστριακού Πανεπιστημίου Αθηνών. 
Είναι επίσης Πτυχιούχος του τμήματος Υποκριτικής της Δραματικής Σχολής του Γιώργου Θεοδοσιάδη. Μεταφράζει από 4 γλώσσες: αγγλικά, γαλλικά, ιταλικά, γερμανικά. Έχει μεταφράσει και διασκευάζει πάνω από 80 θεατρικά έργα, νουβέλες και μυθιστορήματα.  Έχει γράψει 5 έργα ιστορικού ενδιαφέροντος τη «Θεοδώρα», «Εγώ η Λασκαρίνα», «Η Πηνελόπη Δέλτα συναντάει το Μάγκα» και «Σμύρνη μου αγαπημένη» που παίχτηκαν για πολλές sold out σεζόν. Το έργο «Κι από Σμύρνη…Σαλονίκη» είναι η συνέχεια του έργου της «Σμύρνη μου Αγαπημένη» και ανέβηκε στις 24 Οκτωβρίου 2019 από το Ίδρυμα Μείζονος Ελληνισμού.  Είναι τακτικό μέλος της ΕΕΘΣ.Έχει διευθύνει τα αθηναϊκά θέατρα  «Αθηνά», «Βρεττάνια», «Ακροπόλ», «Ιλίσια-Ντενίση» και «Ιλίσια-Βολανάκης» 
 Το 2004 ίδρυσε τη δικιά της Δραματική Σχολή, «Κεντρική Σκηνή», όπου έχει συνεργαστεί με μεγάλα ελληνικά και διεθνή ονόματα του χώρου της υποκριτικής: Ολυμπία Δουκάκη, Μάρτιν Σέρμαν, Σοτιγκί Κουγιατέ, Δημήτρη Καταλειφό, Πέτρο Φιλιππίδη, Γιώτα Φέστα, Έφη Μουρίκη, Μιχάλη Μητρούση, Περικλή Μουστάκη κ.ά.

Καριέρα 
Πρωτοεμφανίστηκε στο θέατρο με την Αλίκη Βουγιουκλάκη στο θεατρικό έργο «Τζούλια», στο ρόλο της Άλισον σε σκηνοθεσία Σταμάτη Φασουλή. Έχει συμπρωταγωνιστήσει στο θέατρο και την τηλεόραση με τους: Αλεξανδράκη, Παπαμιχαήλ, Φέρτη, Βουγιουκλάκη, Συνοδινού, Βέγγο, Βουτσά, Διαμαντόπουλο, Ξενίδη, Καφετζόπουλο, Βαλτινό, Διαμαντίδου, Κατρανίδη, Παπαδόπουλο, Ρουσσέα, Αντωνόπουλο, Βαλσάμη, Δανδουλάκη κ.α. 

Έχει συνεργασθεί με τους μεγαλύτερους Έλληνες σκηνοθέτες όπως τον Μίνω Βολανάκη, τον Αντρέα Βουτσινά, τον Γιάννη Κακλέα, τον Κώστα Τσιάνο και άλλους, και με τους καλύτερους Έλληνες σκηνογράφους όπως οι Γιώργος Πάτσας, Διονύσης Φωτόπουλος, Μανόλης Παντελιδάκης, Δήμου, Ζιάκας, Πετρόπουλος, Χαρατσίδης και επίσης έχει συνεργασθεί με πολλούς σημαντικούς διεθνείς καλλιτέχνες, όπως οι: Ρότζερ Ουίλιαμς, Τζίλιαν Γκρέγκορυ, Πήτερ Μάμφορντ, Φωτεινή Δήμου, Σοτιγκί Κουγιατέ κ.α.

Στην τηλεόραση έκανε το ντεμπούτο της με την τηλεοπτική σειρά «Γιούγκερμαν» του Μ. Καραγάτση πλάι στον Αλέκο Αλεξανδράκη σε σκηνοθεσία Βασίλη Γεωργιάδη. Από τότε έχει συμπρωταγωνιστήσει σε αξιόλογες τηλεοπτικές σειρές όπως «Ο Συμβολαιογράφος», «Αστροφεγγιά», «Το ταξίδι»,«Ετυμηγορία», «Άθλιοι των Αθηνών», «Ο θάνατος του Τιμοθέου Κώνστα», «Οι φρουροί της Αχαΐας», «Το τέλος της μοναξιάς»,  «7 Θανάσιμες Πεθερές» κ.ά. 

Το 2014 πρωταγωνίστησε στην παράσταση Σμύρνη μου Αγαπημένη, την οποία έγραψε η ίδια. Η θεατρική παράσταση σημείωσε εμπορική επιτυχία και μεταφέρθηκε στον κινηματογράφο με την ομώνυμη ταινία το 2021.

Διακρίσεις 
Το 2009 τιμήθηκε από τη γαλλική κυβέρνηση για τη συνολική προσφορά της στην Τέχνη και τα Γράμματα με μία από τις μεγαλύτερες ευρωπαϊκές διακρίσεις, τον τίτλο του Ιππότη της Λεγεώνας της Τιμής.

Το 2019 βραβεύτηκε από το Ίδρυμα Οικουμενικός Ελληνισμός και έλαβε τον τίτλο της Ύπατης προέδρου.

Φιλμογραφία

Θέατρο

Τηλεόραση

Εργογραφία

Μεταφράσεις της 
(ενδεικτικά)

Βιβλία της

Βραβεία & Έπαινοι

Πηγές-Παραπομπές

 https://about.me/mimidenissi
 http://www.centralstagedenissi.com/kathigites-sxolhs

Εξωτερικοί σύνδεσμοι

Η επισημη ιστοσελίδα της https://web.archive.org/web/20180806173836/http://mimidenissi.com/
Το επισημο Blog της https://web.archive.org/web/20180825080955/http://mimidenissi.com/blog
Η σελίδα της σχολής της στο Facebook    https://www.facebook.com/CentralStageSchool
 Η επίσημη προσωπική σελίδα της στο Facebook   https://www.facebook.com/mimi.denissi.7
 Πλήρης κατάλογος των τηλεοπτικών εμφανίσεών της στο    http://www.retrodb.gr/wiki/index.php/%CE%9C%CE%B9%CE%BC%CE%AE_%CE%9D%CF%84%CE%B5%CE%BD%CE%AF%CF%83%CE%B7

Παραπομπές 

Ιππότες της Λεγεώνας της Τιμής
Έλληνες μεταφραστές
Ελληνίδες ηθοποιοί κινηματογράφου
Ελληνίδες ηθοποιοί τηλεόρασης
Ελληνίδες ηθοποιοί θεάτρου
Έλληνες θεατρικοί επιχειρηματίες